laion/Wikipedia-Exotic huggingface dataset:
איתן ענר

איתן ענר (נולד ב-8 באוגוסט 1969) הוא במאי קולנוע, במאי טלוויזיה ותסריטאי ישראלי. ענר נולד בירושלים. הוא בוגר התיכון ליד האוניברסיטה, סיים בהצטיינות את בית הספר סם שפיגל לקולנוע ולטלוויזיה, ירושלים בשנת 1995. הוא כתב את התסריטים לסרטים הקצרים הישראליים "גול עצמי" (בבימוי רן כרמלי) ו"רות סוף" (בבימוי יואב גורפינקל) וביים את הסרטים הקצרים "גברת פוקס החדשה" (1995) ו"אסימון ואסיוול" (1994). כתב וביים את הדרמה "הצל של החיוך שלך" שזכתה בפרס פסטיבל ירושלים - תחרות וולג'ין, 1999. בהמשך, כתב וביים את הדרמה "פרצוף של פוקר" ששודרה במסגרת הסדרה "שיעור מולדת" וזכתה בפרס הראשון בפסטיבל באנף בקנדה ובפרס הבימוי בפסטיבל ירושלים, 2001. כתב וביים את הדרמה "בני ילד רע" עבור הכבלים בשנת 2002, וכן את הדרמה "במבי קופצת למים". בשנים 2003-2002 ביים את סדרת הטלוויזיה הקומית "ג'וני" ששודרה בערוץ 2. בשנת 2004 ביים את הסרט העלילתי באורך מלא "ריקי ריקי" על פי תסריט של דלית קהן. בשנת 2005 כתב וביים את הסרט העלילתי באורך מלא "סיפור חצי רוסי", אשר הופץ בישראל ובעוד מספר מדינות החל מסתיו 2006. בשנת 2009 ביים את סדרת טלוויזיה "שירות חדרים" ששודרה בערוץ 2, במסגרת שידורי הזכיינית רשת. בשנת 2010 ביים את סדרת טלוויזיה "טקסי דרייבר" ששודרה ב-yes ובמסגרת שידורי הזכיינית רשת בערוץ 2. בראשית 2017 עלה למסכים סרטו "לב שקט מאוד", בכיכובה של אניה בוקשטיין, וזכה לביקורות טובות ופרסים אחדים בפסטיבלים בחו"ל. בשנת 2022 ביים את הסרט "הנפש הטובה" על חילונית תל אביבית ורב ירושלמי חוזר בתשובה היוצרים ביחד סרט. ענר נשוי לשחקנית הקאמרי תמר קינן והם הורים לשניים ומתגוררים בתל אביב. איתן ענר, במיזם "אישים" לתיעוד היצירה הישראלית איתן ענר, במסד הנתונים הקולנועיים IMDb (באנגלית) איתן ענר, באתר "אידיבי", מאגר הידע העברי לקולנוע ישראלי ועולמי איתן ענר, באתר AllMovie (באנגלית) איתן ענר, במסד הנתונים הקולנועיים KinoPoisk (ברוסית) איתן ענר, באתר ארכיון הסרטים הישראלי בסינמטק ירושלים להאזנה לתמת הסרט פרצוף של פוקר
רשויות אזוריות בניו זילנד

ניו זילנד מחלוקת לשש עשרה רשויות אזוריות (באנגלית: Territorial authorities) המהווים את החלוקה המנהלית השנייה של המדינה מבחינת שלטון מקומי ואזורי. הרשויות מרכיבות את שישה עשר החבלים של ניו זילנד. 67 הרשויות כוללות 53 מחוזות ו-13 ערים. המחוזות משתרעים על פני המרחבים שמחוץ לערים הגדולות, וכוללים את הכפרים הרבים הפזורים ברחבי המדינה, ואילו 13 הערים הגדולות בניו זילנד אינן משויכות למחוז זה או אחר אלא בעלות מעמד עצמאי מקביל לזה של מחוז. על אף שישנה חפיפה בדרך כלל בין הרשויות לחבלים, אין היא מלאה אלא מדובר שתי חלוקות מקבילות. חלק מהמחוזות משתרעים על פני כמה חבלים, לעיתים אף יותר משניים. בעוד החבלים מחולקים לפי מאפיינים גאוגרפיים כגון אגן ניקוז משותף, הרשויות האזוריות מחולקות לפי גורמים קהילתיים ומגבלות תחבורה כמו כבישים משותפים. מועצות הרשויות האזוריות של ניו זילנד, באתר משרד הפנים של ניו זילנד "Subnational population estimates: At 30 June 2018 (final) – NZ.Stat tables". Stats NZ Tatauranga Aotearoa. 14 November 2018
Destiny (אלבום של הג'קסונים)

Destiny הוא אלבום האולפן השלוש עשרה של להקת הג'קסונים. האלבום, שיצא בדצמבר 1978, הוא האלבום השלישי שהוציאה הלהקה בחברת אפיק רקורדס. מכירות האלבום הגיעו לשני מיליון עותקים בארצות הברית ומספר זהה של עותקים שנמכרו ברחבי העולם. האחים קיבלו חופש אומנותי מוחלט בקביעת תוכני האלבום והם אף שימשו, לראשונה, כמפיקים בפועל. זהו האלבום הראשון של הלהקה שזכה להכרה כאלבום פלטינה על ידי ה-RIAA. יציאת האלבום לוותה בסיבוב הופעות עולמי שנקרא "Destiny", כשם האלבום. ההחלטה של חברי חמישיית הג'קסונים לעזוב את חברת התקליטים "מוטאון" התקבלה בשל רצונם של חברי הלהקה לקבל חופש יצירה אמנותי, דבר שלא התאפשר להם בחברה. לאחר שני אלבומי אולפן איפשרה חברת אפיק רקורדס, לראשונה, לחברי הלהקה שליטה מלאה על כתיבת התכנים והלחנים. מרבית החומרים הוקלטו באלבום הביתי של הלהקה באחוזת היינבורסט בה התגוררו. הקלטות האלבום הסתיימו בתוך חודשיים. השיר "Blame It on the Boogie" נכתב על ידי מיק ג'קסון (ללא קשר משפחתי לג'גקסונים), זמר-יוצר אנגלי-גרמני, שהקליט במקביל גרסה משלו לשיר. הגרסה של הזמר צעדה במצעד הפזמונים הבריטי בחודשים ספטמבר-אוקטובר 1978, אך הגרסה של הלהקה היא זאת שזכתה להכרה ולהצלחה הגדולה. השיר יצא לאור כסינגל בחודש אוגוסט כהקדמה לאלבום והגיע בשיאו למקום השמיני במצעד הבריטי. השיר המצליח באלבום היה הסינגל השני "Shake Your Body (Down to the Ground)", שהגיע למקום השביעי במצעד הבילבורד הוט 100. האלבום הגיע למקום האחד עשר במצעד אלבומי הפופ של הבילבורד ולמקום השלישי במצעד אלבומי המוזיקה השחורה. האלבום הגיע למעמד של אלבום פלטינה, שהוענק לו על ידי ה-RIAA. למרות ההצלחות בתקופת מוטאון, זהו האלבום הראשון שזכה להכרה, שכן מוטאון סירבה לחשוף את נתוני המכירות של אלבומיה. מידע על האלבום Destiny באתר MusicBrainz האלבום Destiny באתר Discogs
סוסקיטירנוס

סוסקיטירנוס (שם מדעי: Suskityrannus; מילולית: "tyrannus" - עריץ, "Suski" - קויוט בשפת שבט הזוני) הוא סוג של דינוזאור מקבוצת התרופודים אשר חי באמריקה הצפונית, סמוך לחופי הים הפנימי המערבי בקרטיקון העליון שלפני 93.5 עד 89.3 מיליון שנה מזמננו. במקור נקרא זוניטירנוס (Zunityrannus) - "הלטאה של זוני", זאת עקב הימצאותו בקרבת מגורי האינדיאנים משבט זוני. דינוזאור טורף זה השתייך לקבוצת הטירנוזאורים, מאבותיו של הטירנוזאורוס. מאובניו התגלו בשנת 2019 בתצורת גבעת מורנו (אנ') שבניו מקסיקו. 2 הממצאים כנראה השתייכו לפרטים צעירים באורך 3 מטרים, גובה מטר וחצי ומשקל 20–40 ק"ג עם גולגולת באורך 30 ס"מ. מבנה הטבעות בעצמות מראה שהיו בן 3 במותם. פרט בוגר הגיע לאורך 5 מטרים ולמשקל 1 טון. המבנה של עצמות הרגליים ושל לסתות הדינוזאור היו קלות יחסית למינים דומים בקבוצה כמו האפלצ'יוזאורוס אך חזקות ביחס לאאוטירנוס הקדום יותר. כמו לשאר הטירנוזאורים הוא נחשב למכוסה בנוצות אך אין שרידים להם במאובנים. הוא גם היה בעל מבנה מוח מגודל יחסית ביחס לגופו. הסוסקיטירנוס התגלה בניו מקסיקו בתצורות בהם התגלו הזוניצרטופס, כמה מיני דרומאוזאוריים והאורניתופוד ג'יוואטי (Jeyawati), הנות'רוניכוס בעל הזרועות הארוכות ועוד מינים שונים. עקב גודלו הוא כנראה היה בראש שרשרת המזון באזור ובזכות רגליו הארוכות היה יכול לרדוף אחרי טרף במהירות. מדיה וקבצים בנושא סוסקיטירנוס בוויקישיתוף סוסקיטירנוס, באתר האנציקלופדיה של החיים (באנגלית) סוסקיטירנוס, באתר GBIF (באנגלית)
רכס תאד

רכס תאד (באנגלית: Thud Ridge) הוא ספר זיכרונות שנכתב בשנת 1969 על ידי הטייס האמריקני ג'ק ברוטון. הספר מתאר את חוויותיו כטייס F-105 ת'נדרצ'יף בחיל האוויר האמריקני במהלך מבצע "רעם מתגלגל" במלחמת וייטנאם. במרכז הספר מתואר הפיקוד על משימות תקיפה אוויריות במלחמת וייטנאם. בורטון כותב את הספר בגוף ראשון כאשר תפקידו היה סגן מפקד הכנף והוביל מבצעי תקיפה בעצמו. הספר נקרא על שם רכס תאד או רכס "טם דאו" בוייטנאמית בצפון וייטנאם. אורכו כ24 קילומטר וגובהו 5000 רגל. הרכס סייע בניווט והגנה לכוחות האוויר התוקפים. הסופר מותח ביקורת על הדרגים הבכירים במלחמה וטוען שהקשו על ביצוע המשימה. הספר תורגם מאנגלית על ידי יפתח ספקטור ויצא לאור בעברית בשנת 1982 בהוצאת מערכות. The thud ridge web page at the Wayback Machine (archived October 27, 2009) רכס תאד, באתר OCLC (באנגלית) נדיר צור, מלחמה מלוכלכת ב'ארץ רקובה', כותרת ראשית, ‏ 24 באוגוסט 1983. ג'ק ברוטון, ‏המועדון האקסקלוסיבי של נפגעי הסאם - פרק מן הספר, בטאון חיל האוויר 131, דצמבר 1982, באתר הספרייה הדיגיטלית להיסטוריה ומורשת חיל האוויר, עמודים 72-71. כפי שקונה על ידי טיסי הF105 בכניו של המטוס "תאד". רכס תאד - ג'ק ברוטון ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
כחלון פלקטוס

כחלון פלקטוס, המכונה באנגלית "פרמיט" ("Permit"; שם מדעי: Trachinotus falcatus), הוא מין דג ממשפחת הצניניתיים החי במימי מערב האוקיינוס האטלנטי בין ברזיל בדרום למסצ'וסטס בצפון ומצוי גם במי הקריביים. הוא נקרא לראשונה בידי החוקר קארולוס לינאוס בספר:ו "Systema Naturae" מ-1758, בו הוא שויך למשפחת השפתוניים. משמעות שם הסוג כחלון הוא: "trachys" - מחוספס/קשה, ו-"noton" - גב. משמעות שם המין הוא: "falcatus" - חרמש, על שם סנפיר הגב הגבוה שלו שבולט כשהוא נע לפני המים. דג זה בעל מבנה כבד עם מצח בולט, פה גדול וקצר וסנפירי חזה דקים אך סנפירי גב ושת גדול וזנב שרירי. הגוף אפור והסנפירים כהים ובעלי תוכן צהוב. אורכו המרבי של הדג הוא 122 סנטימטר ומשקלו עד 36 ק"ג בבגרות. הדג מצוי סביב החופים במי שפכים, תעלות ולעיתים אף במים מליחים בגדות נהר. הוא גם מתקרב מאוד לחוף, שם מצויים הרבה חסרי חוליות. הדג ניזון מדגים קטנים, סרטנים וחסילונים שונים. הוא עצמו נידוג הן למאכל והן לדיג ספורט. מדיה וקבצים בנושא כחלון פלקטוס בוויקישיתוף כחלון פלקטוס, באתר ITIS (באנגלית) כחלון פלקטוס, באתר NCBI (באנגלית) כחלון פלקטוס, באתר FishBase (באנגלית) כחלון פלקטוס, באתר GBIF (באנגלית) כחלון פלקטוס, באתר אנציקלופדיה בריטניקה (באנגלית) כחלון פלקטוס באתר הרשימה האדומה של IUCN
יחסי טובאלו–צ'ילה

יחסי טובאלו–צ'ילה הם היחסים הדיפלומטיים הרשמיים שבין טובאלו לבין הרפובליקה של צ'ילה. היחסים הדיפלומטיים הרשמיים שבין טובאלו לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין טובאלו לצ'ילה כוננו באופן רשמי ב-30 ביולי 1980. אזרחי צ'ילה שרוצים להיכנס, לבקר ולשהות בטובאלו אינם זקוקים לאשרה מראש על מנת לעשות כן (אם כי יצטרכו להנפיק אחת בשדה התעופה) והם יכולים לעשות זאת באופן חופשי למשך חודש אחד. לעומת זאת, אזרחי טובאלו שרוצים להיכנס, לבקר ולשהות בצ'ילה זקוקים לאשרה על מנת לעשות כן. צ'ילה אינה מיוצגת בטובאלו, הן בדרג השגרירות והן בדרג הקונסולרי. צ'ילה האמינה את שגרירותה שבולינגטון, בירת ניו זילנד הסמוכה, על טובאלו. טובאלו אינה מיוצגת בצ'ילה, הן בדרג השגרירות והן בדרג הקונסולרי. RELACIONES DIPLOMATICAS DE CHILE CON LOS PAISES DE LA CUENCA DEL PACIFICO, קובץ רשמי, משרד החוץ של צ'ילה Informativo de Visas Diplomáticas y Oficiales, אתר משרד החוץ של צ'ילה
יחסי סמואה–צ'ילה

יחסי סמואה–צ'ילה הם היחסים הדיפלומטיים הרשמיים שבין המדינה העצמאית של סמואה לבין הרפובליקה של צ'ילה. היחסים הדיפלומטיים הרשמיים שבין המדינה העצמאית של סמואה לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין סמואה לצ'ילה כוננו באופן רשמי ב-24 באוגוסט 1978. אזרחי צ'ילה שרוצים להיכנס, לבקר ולשהות בסמואה אינם זקוקים לאשרה מראש על מנת לעשות כן (אם כי יצטרכו להנפיק אחת בשדה התעופה) והם יכולים לעשות זאת באופן חופשי למשך חודש שישים ימים. לעומת זאת, אזרחי סמואה שרוצים להיכנס, לבקר ולשהות בצ'ילה זקוקים לאשרה על מנת לעשות כן. צ'ילה אינה מיוצגת בסמואה בדרג השגרירות. צ'ילה מיוצגת בסמואה בדרג הקונסולרי באמצעות קונסוליה רשמית שהיא מחזיקה באפיה, בירת המדינה. צ'ילה האמינה את שגרירותה שבולינגטון, בירת ניו זילנד הסמוכה, על סמואה. סמואה אינה מיוצגת בצ'ילה, הן בדרג השגרירות והן בדרג הקונסולרי. RELACIONES DIPLOMATICAS DE CHILE CON LOS PAISES DE LA CUENCA DEL PACIFICO, קובץ רשמי, משרד החוץ של צ'ילה Informativo de Visas Diplomáticas y Oficiales, אתר משרד החוץ של צ'ילה CONSULATE OF CHILE IN APIA, SAMOA
טלי שמש

טלי שמש (נולדה ב-1969) היא במאית סרטים דוקומנטריים ישראלית. שמש נולדה בירושלים והיא בוגרת מחזור ב' של בית הספר סם שפיגל לקולנוע ולטלוויזיה, ירושלים. לאחר לימודיה, ביימה עשרות כתבות לתוכניות תחקיר ותעודה, ובהן "עובדה" עם אילנה דיין. בשנת 1999 ביימה את הסרט התיעודי "השמנה והיפה" עבור ערוץ 8. בשנת 2004 ביימה את הסרט "זהב לבן עבודה שחורה" עבור "עובדה", שעסק בקיפוחם של עובדי הקבלן במפעלי ים המלח, ועורר הדים ציבוריים רבים. בשנת 2006 ביימה את הסרט התיעודי באורך מלא "מועדון בית הקברות" שפתח את פסטיבל דוקאביב 2006, זכה לשבחים רבים והפך לסרט התיעודי המצליח ביותר בישראל אי פעם. "מועדון בית הקברות" קיבל את פרס מועצת הקולנוע ליוצרת במסגרת הפסטיבל הבינלאומי לסרטי נשים רחובות ו "פרס ראש העיר ת"א" ו"פרס הצילום" לצלם שרון דה-מאיו וכן את הפרס הראשון בקטגוריה התיעודית בפסטיבל הקולנוע הבינלאומי בשאנגחאי (האירוע הגדול והחשוב מסוגו במזרח אסיה). בשנת 2016 ביימה שמש עם בעלה, אסף סודרי, את הסרט התיעודי "מוות בבאר שבע", שעוקב אחר אירועי הפיגוע בתחנה המרכזית של באר שבע ב-2015. במאי 2016 זכה הסרט בשלושה פרסים ובהם פרס הסרט הטוב ביותר בפסטיבל דוקאביב. הוא עושה שימוש בצילומי אבטחה ומתמקד במותו של הבטום זרהום. בשנת 2020 יצרה עם אסף סודרי את הסדרה התיעודית "המניע", העוסקת בפרשת הרצח בעין כרם. התעוררות ההורים שלי טלי שמש, במיזם "אישים" לתיעוד היצירה הישראלית טלי שמש, במסד הנתונים הקולנועיים IMDb (באנגלית) טלי שמש, באתר ארכיון הסרטים הישראלי בסינמטק ירושלים קובי מידן, ‏"אנשים בלילה" עם טלי שמש, באתר iCast‏, 29 בנובמבר 2011 איתי שטרן, ממש לא בית קברות, באתר nrg‏, 25 באפריל 2007 אמיר בוגן, הזוכה בדוקאביב: סרט על הלינץ' בבאר שבע, באתר ynet, 25 במאי 2016
Baby Woman

Baby Woman הוא אלבום הבכורה של הדוגמנית נעמי קמפבל, שיצא לאור בשנת 1994. קמפבל שיתפה פעולה עם מספר מפיקים וכותבי שירים, בהם גרווין פריידי, Youth, ברוס רוברטס ו-P.M. Dawn. הסגנון המוזיקלי של האלבום הוא אר אנד בי משולב עם האוס, טריפ הופ וקאנטרי. עם יציאת האלבום הוא זכה לביקורות מעורבות מצד מבקרי המוזיקה. האלבום נכשל מבחינה מסחרית בבריטניה, בה לא הצליח למקום גבוה יותר מהמקום ה-75 במצעד המכירות. עם זאת, האלבום נחל הצלחה גדולה ביפן ומכר כמיליון עותקים ברחבי העולם. שני שירים יצאו כסינגלים מתוך האלבום: "Love & Tears", שהגיע למקום ה-40 במצעד הסינגלים הבריטי ו"I Want to Live". מידע על האלבום Baby Woman באתר MusicBrainz מידע על האלבום Baby Woman באתר AllMusic האלבום Baby Woman באתר Discogs האלבום Baby Woman באתר ספוטיפיי האלבום Baby Woman באתר דיזר האלבום Baby Woman באתר Yandex.Music (ברוסית) האלבום Baby Woman באתר אפל מיוזיק האלבום Baby Woman באתר Last.fm האלבום Baby Woman באתר טיידל
יחסי טונגה–צ'ילה

יחסי טונגה–צ'ילה הם היחסים הדיפלומטיים הרשמיים שבין ממלכת טונגה לבין הרפובליקה של צ'ילה. היחסים הדיפלומטיים הרשמיים שבין ממלכת טונגה לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין טונגה לצ'ילה כוננו באופן רשמי ב-1 באוקטובר 1979. אזרחי צ'ילה שרוצים להיכנס, לבקר ולשהות בטונגה זקוקים לאשרה על מנת לעשות כן. לעומת זאת, אזרחי טונגה שרוצים להיכנס, לבקר ולשהות בצ'ילה אינם זקוקים לאשרת כניסה למשך תשעים ימים. צ'ילה אינה מיוצגת בטונגה, הן בדרג השגרירות והן בדרג הקונסולרי. צ'ילה האמינה את שגרירותה שבולינגטון, בירת ניו זילנד הסמוכה, על טונגה. טונגה אינה מיוצגת בצ'ילה, הן בדרג השגרירות והן בדרג הקונסולרי. RELACIONES DIPLOMATICAS DE CHILE CON LOS PAISES DE LA CUENCA DEL PACIFICO, קובץ רשמי, משרד החוץ של צ'ילה Informativo de Visas Diplomáticas y Oficiales, אתר משרד החוץ של צ'ילה
יחסי איי מרשל – צ'ילה

יחסי איי מרשל–צ'ילה הם היחסים הדיפלומטיים הרשמיים שבין רפובליקת איי מרשל לבין הרפובליקה של צ'ילה. היחסים הדיפלומטיים הרשמיים שבין רפובליקת איי מרשל לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין איי מרשל לצ'ילה כוננו באופן רשמי ב-25 בינואר 1990. אזרחי צ'ילה שרוצים להיכנס, לבקר ולשהות באיי מרשל אינם זקוקים לאשרה מראש על מנת לעשות כן, אם כי יצטרכו להנפיק אחת עם הנחיתה במדינה. לעומת זאת, אזרחי איי מרשל שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן. צ'ילה אינה מיוצגת באיי מרשל, הן בדרג השגרירות והן בדרג הקונסולרי. צ'ילה האמינה את שגרירותה שבמנילה, בירת הפיליפינים הסמוכה, על איי מרשל. איי מרשל אינה מיוצגת בצ'ילה, הן בדרג השגרירות והן בדרג הקונסולרי. RELACIONES DIPLOMATICAS DE CHILE CON LOS PAISES DE LA CUENCA DEL PACIFICO, קובץ רשמי, משרד החוץ של צ'ילה Informativo de Visas Diplomáticas y Oficiales, אתר משרד החוץ של צ'ילה
יחסי ונואטו–צ'ילה

יחסי ונואטו–צ'ילה הם היחסים הדיפלומטיים הרשמיים שבין רפובליקת ונואטו לבין הרפובליקה של צ'ילה. היחסים הדיפלומטיים הרשמיים שבין רפובליקת ונואטו לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין ונואטו לצ'ילה כוננו באופן רשמי ב-10 בספטמבר 1990. אזרחי צ'ילה שרוצים להיכנס, לבקר ולשהות בוונואטו אינם זקוקים לאשרה מראש על מנת לעשות כן למשך שלושים ימים. לעומת זאת, אזרחי ונואטו שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן. צ'ילה אינה מיוצגת בוונואטו, הן בדרג השגרירות והן בדרג הקונסולרי. צ'ילה האמינה את שגרירותה שבקנברה, בירת אוסטרליה הסמוכה, על ונואטו. ונואטו אינה מיוצגת בצ'ילה, הן בדרג השגרירות והן בדרג הקונסולרי. RELACIONES DIPLOMATICAS DE CHILE CON LOS PAISES DE LA CUENCA DEL PACIFICO, קובץ רשמי, משרד החוץ של צ'ילה Informativo de Visas Diplomáticas y Oficiales, אתר משרד החוץ של צ'ילה
יחסי פפואה גינאה החדשה – צ'ילה

יחסי פפואה גינאה החדשה–צ'ילה הם היחסים הדיפלומטיים הרשמיים שבין המדינה העצמאית של פפואה גינאה החדשה לבין הרפובליקה של צ'ילה. היחסים הדיפלומטיים הרשמיים שבין המדינה העצמאית של פפואה גינאה החדשה לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין פפואה גינאה החדשה לצ'ילה כוננו באופן רשמי ב-19 באוגוסט 1976. אזרחי צ'ילה שרוצים להיכנס, לבקר ולשהות בפפואה גינאה החדשה זקוקים לאשרה אלקטרונית (eVisa) על מנת להיכנס למדינה, כמו כן ישנה האפשרות להנפיק אחת בעת הכניסה למדינה. לעומת זאת, אזרחי פפואה גינאה החדשה שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן. צ'ילה אינה מיוצגת בפפואה גינאה החדשה, הן בדרג השגרירות והן בדרג הקונסולרי. צ'ילה האמינה את שגרירותה שבקנברה, בירת אוסטרליה הסמוכה, על פפואה גינאה החדשה. פפואה גינאה החדשה פפואה גינאה החדשה אינה מיוצגת בצ'ילה, הן בדרג השגרירות והן בדרג הקונסולרי. RELACIONES DIPLOMATICAS DE CHILE CON LOS PAISES DE LA CUENCA DEL PACIFICO, קובץ רשמי, משרד החוץ של צ'ילה Informativo de Visas Diplomáticas y Oficiales, אתר משרד החוץ של צ'ילה
יחסי צ'ילה–קיריבטי

יחסי צ'ילה–קיריבטי הם היחסים הדיפלומטיים הרשמיים שבין הרפובליקה של צ'ילה לבין הרפובליקה של קיריבטי. היחסים הדיפלומטיים הרשמיים שבין הרפובליקה של קיריבטי לבין הרפובליקה של צ'ילה הם יחסים דיפלומטיים שקטים, עם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין קיריבטי לצ'ילה כוננו באופן רשמי ב-20 בינואר 1981. אזרחי צ'ילה שרוצים להיכנס, לבקר ולשהות בקיריבטי זקוקים לאשרה על מנת לעשות כן. גם אזרחי קיריבטי שרוצים להיכנס, לבקר ולשהות בצ'ילה זקוקים לאשרת כניסה על מנת לעשות כן. צ'ילה אינה מיוצגת בקיריבטי, הן בדרג השגרירות והן בדרג הקונסולרי. צ'ילה האמינה את שגרירותה שבקנברה, בירת אוסטרליה הסמוכה, על קיריבטי. קיריבטי אינה מיוצגת בצ'ילה, הן בדרג השגרירות והן בדרג הקונסולרי. RELACIONES DIPLOMATICAS DE CHILE CON LOS PAISES DE LA CUENCA DEL PACIFICO, קובץ רשמי, משרד החוץ של צ'ילה Informativo de Visas Diplomáticas y Oficiales, אתר משרד החוץ של צ'ילה
ברוך גלי

ברוך (בלה) גלי (14 בספטמבר 1913 – 23 בפברואר 2006) היה פרופסור לפתולוגיה, הפקולטה לרפואה, הטכניון, ניהל את המכון הפתולוגי ברמב"ם - הקריה הרפואית לבריאות האדם בין השנים 1948–1970 והיה הפתולוג הראשון בחיפה. גלי נולד בעיר פיסקה באימפריה האוסטרו-הונגרית, בן בכור מבין שלושה ילדים. כשהיה בן שנתיים עברה משפחתו לבודפשט. גלי התחיל את לימודי הרפואה באיטליה: בפדובה באוניברסיטת פדובה ובהמשך סיים את לימודי הרפואה בעיר בארי ב"אוניברסיטת בארי" בשנת 1937. בשנת 1937 התחתן עם שושנה, שהייתה סטודנטית לרוקחות מארץ ישראל. במרץ 1938 עלה לארץ ישראל בעקבות רעייתו שושנה. עבד במחלקה הכירורגית בבית החולים הדסה בחיפה, בניהולו של הד"ר דניאל (פריץ) פייזר. בין השנים 1939–1943 התמחה במכון הפתולוגי בניהולו של הפרופ' שלמה פרנקו בבית החולים הדסה בירושלים. בין השנים 1943–1948 עבד בחיפה בבית החולים "בתר" ו"רוטישילד" כמנהל המכון הפתולוגי. גלי היה פעיל בשורות מד"א והפלמ"ח בתקופת המאורעות. בין השנים 1948–1980 ניהל גלי את המכון הפתולוגי בבית החולים רמב"ם. בסוף שנות ה-60 של המאה ה-20 גלי היה בין המייסדים של הפקולטה לרפואה בטכניון וכן כיהן כפרופסור לפתולוגיה בבית ספר לרפואה בטכניון. בין השנים 1980–1993 היה מנהל אדמיניסטרטיבי של בית האבות של הרופאים "מעון הרופא". גלי היה פעיל בהסתדרות הרפואית בישראל וארגון הרופאים עובדי המדינה. גלי נפטר ב-23 פברואר 2006 (כ"ה בשבט תשס"ו). נטמן בבית הקברות כפר סמיר (שדה יהושע). רעייתו שושנה לבית וייס נפטרה ב-1978. לזוג 2 בנות. התחתן בשנית עם שרה בינדר שהייתה אחות אחראית של חדרי הניתוח ב-בית חולים הכרמל. ממחקריו של גלי באתר PubMed נסים לוי, יעל לוי, "רופאיה של ארץ-ישראל 1948-1799", איתי בחור - הוצאה לאור, מהדורה שנייה, מרץ 2012, ערך: גלי ברוך (בלה) פרופ', עמודים 155-156 מאיר הראובני, ביה"ס לרפואה בחיפה פותח שעריו, למרחב, 9 באוקטובר 1969 קברו של פרופ' ברוך גלי בבית הקברות כפר סמיר (שדה יהושע) אתר billiongraves.com/grave
גרמן גילטמן

גרמן גילטמן (נולד ב- 1 בפברואר 1973) הוא קצין צה"ל במילואים בדרגת אלוף-משנה ששימש כנספח צה"ל ברוסיה, ואשר פיקד על גדוד 82 וחטיבה 278. נולד בעיר זפוריז'יה (אז בברית המועצות וכיום באוקראינה). עלה לארץ בשנת 1990. עם גיוסו לצה"ל שובץ בחיל השריון, עבר הכשרה כלוחם, קורס מפקדי טנקים וקורס קצינים. גילטמן שימש במגוון תפקידי מטה ופיקוד בחיל ובכלל זה כמפקד גדוד 82 בחטיבה 7. לאחר מכן היה גם מפקד גדוד 532 בחטיבה 460 ובהמשך סגן מפקד חטיבה 7. השתלם בקורס מפקדי חטיבות ומונה למפקד חטיבה 278 וכסגן מפקד עוצבת הפלדה. בהמשך מונה לנספח צה"ל ברוסיה. לאחר סיום תפקידו הוחלף על ידי בוריס שוסטר. מדיה וקבצים בנושא גרמן גילטמן בוויקישיתוף אידית דרויאן-אוחיון, חמושים בדרכון, באתר ישראל היום, 3 באוקטובר 2019 יואב איתיאל, בכירי צה"ל חגגו את הסדר עם החיילים, "גפן - מגזין המושבות",‏ 30 במרץ 2010 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
פרס פרנץ ליסט

פרס פרנץ ליסט (בהונגרית: Liszt Ferenc-díj) הוא הפרס הגבוה ביותר בתחום המוזיקה, שמוענק על ידי הרפובליקה של הונגריה. הפרס הוא על שמו של הפסנתרן והמלחין ההונגרי הגדול פרנץ ליסט. המשרד למשאבי אנוש מעניק את הפרס כהכרה והוקרה בשל פעילות מצטיינת בתחום המוזיקה ואמנויות הבמה המוזיקליות (ביצוע מוזיקלי, ניצוח וכדומה). הפרס מוענק משנת 1952. הפרס מוענק לשמונה אנשים בלבד בכל שנה ב־15 במרץ. עד 1976 היו לו שלוש דרגות לפרס שלאחר מכן אוחדו לאחד בלבד. מקבל הפרס זוכה בפרס כספי, במדליה ובתעודה על שמו שמאשרת את זכאותו לפרס. 1952-1992: מדליית ברונזה עגול דו צדדית. בחלקו הקדמי דיוקנו של פרנץ ליסט מביט ימינה ומסביב הכיתוב "FERENC LISZT 1886-1811". זר עלי דפנה בצד האחורי, על הגב המדליה, עם הכיתוב "FERENC LISZT AWARD". המדליה עוצבה על ידי הפסל וולטר מאדארשי. משנת 1992: מדליית ברונזה עגולה חד-צדדית, קוטר 80 ס"מ, עובי 8 מ"מ. שנושא דיוקן ימני, קמור, שך המלחין והכיתוב "FERENC LISZT PRIZE". המדליה עוצבה על ידי הפסל גאבור גאטי. מאגר הפרסים וההצטיינות בין השנים 1948 - 1980. נערך ונערך על ידי יוז'פנה מג'ייר. פלמירו טוליאטי County Library, Kaposvár ISBN 963-7551-57 מאגר הפרסים וההצטיינות 1981–1990. ספריית המחוז והעיר, Kaposvár ISSN 0237-2312 ·פרסי 2010: המשרד למשאבי אנוש "Állami és művészeti díjakat adtak át március 15-e alkalmából". Nemzeti Erőforrás Minisztérium. 14 מיהו מי 2009. אד. פיטר הרמן. בודפשט: משרד הטלגרף ההונגרי. 2008 מדיה וקבצים בנושא פרס פרנץ ליסט בוויקישיתוף זולטאן וונצ'י: על פרס פרנץ ליסט = פפגנו, 17 במרץ 2017 muzsika.net HU ISSN 1588-1415 רשימת ההצטיינות עד 2008 מקבלי הפרס מעשירים את התרבות ההונגרית (מאמר בהונגרית) הענקת הפרסים על ידי שר התרבות במרץ 2016
ולטר זומרלט

קרל אוגוסט ולטר זומרלט (בגרמנית: Carl August Walther Sommerlath;‏ 22 בינואר 1901 – 21 באוקטובר 1990) היה איש עסקים גרמני. אביה של סילביה, מלכת שוודיה. זומרלט נולד בהיידלברג, גרמניה. באמצע שנות העשרים של המאה ה-20 עבר לגור בסאו פאולו, ברזיל, שם עבד בחברת הפלדה "Acus Roechling Boulerus do Brasil",[דרוש תעתוק] שהיא חברת בת של תאגיד הפלדה הגרמני "Roechling".[דרוש תעתוק] ב-1925 התחתן עם הברזילאית אליס סוארס דה טולדו, ונולדו להם שלושה בנים ובת. ב-1938 חזר להיידלברג וב-1939 עבר לברלין. בתקופת מלחמת העולם השנייה והשואה, מ-1939 ועד 1943, ניהל חברה שנלקחה על ידי הנאצים מבעליהם היהודיים. החברה עסקה בייצור כלי נשק לשימוש מלחמתי, ב-1943 מבנה החברה נהרס בהפצצה, מאוחר יותר באותה שנה הוא עזב את ברלין עם משפחתו. לאחר המלחמה ב-1947 המשפחה עברה לברזיל, שם ניהל סניף של החברה השוודית "Uddeholms",[דרוש תעתוק] ב-1957 חזר בשנית להיידלברג. ב-1976 נישאה בתו סילביה למלך שוודיה קרל השישה עשר גוסטב, מלך שוודיה, באותה שנה התראיין על ידי העיתון השוודי "Expressen" שם נשאל אם היה לו קשר כלשהי לנאצים, הוא הגיב בשלילה וטען כי הקשר היחיד שהיה לו שעבד במפעל בבעלות המדינה בזמן השלטון הנאצי. ב-1981 נכח זומרלט בטקס חלוקת פרס נובל. ב-1990 זומרלט הלך לעולמו. ב-2002 התחוללה סערה בתקשורת השוודית על כך שהיה חבר במפלגה הנאצית. ב-2011 הורתה המלכה סילביה על פתיחת חקירת עברו הנאצי של אביה. ב-2020 הציגה קבוצת חוקרים יומנים ורישומים שנתגלו מחדש, לפיהם היה ולטר זומרלט מעורב בהצלה של חברי מחתרת אנטי-היטלראית ושל יהודים במהלך המלחמה. לאחר כישלון ההתנקשות בהיטלר של קלאוס פון שטופנברג ב-20 ביולי 1944, הוברחו חמישה עשר מחברי המחתרת ביחד עם קומץ יהודים לשוודיה ברכבת, שמו של ולטר זומרלט מופיע במסמכים שהיו בידיו של חבר המחתרת אוטו ואגנר. הרכבת יצאה כמה מאות קילומטרים דרום מזרחית לברלין כשהיא עמוסה ברהיטים, וכשהגיעה לברלין הוצאו הרהיטים, ובמקומם הוכנסו האנשים עם כמה עמודי בטון כדי לפצות על השינוי במשקל. הרכבת הגיעה בשלום לטרולבורג בדרום שוודיה. נאמר שבתכנון הפעולה השתתפו דיפלומטים שוודיים, חברי הכנסייה השוודית ומספר גרמנים. Allan Hall, ‏Swedish queen's family 'made fortune from Jewish factory seized by Nazis', The Telegraph, 1 December 2010 Sweden’s Queen Silvia admits it was ‘a big shock’ to discover her late father’s Nazi links in a rare interview - but insists the late businessman doesn't deserve his reputation. The Daily Mail. December 17, 2018 מלכת שבדיה: אבי נאצי? הוא עזר ליהודי לברוח, באתר ynet, 9 באוגוסט 2011 תום שגב, המלכה וההיסטוריון: דו"ח מנקה את בית המלוכה השוודי מביזת רכוש יהודי, באתר הארץ, 25 באוגוסט 2011 Dokumenten: Silvias far smugglade motståndsmän. expressen. February 23, 2020 Kuningatar Silvian isän natsimenneisyydestä uusia tietoja – auttoi salakuljettamaan vastarintamiehiä ulos natsi-Saksasta. yle. February 24, 2020 ערך זה הוא קצרמר בנושא גרמנים. אתם מוזמנים לתרום לוויקיפדיה ולהרחיב אותו.